Κερί Ζακύνθου

Το **Κερί** είναι οικισμός της Περιφερειακής Ενότητας Ζακύνθου στα Ιόνια Νησιά.

## Γενικά στοιχεία
Το Κερί Ζακύνθου βρίσκεται στα νοτιοδυτικά του νησιού σε υψόμετρο περίπου 200 μέτρων, σε μια περιοχή κατάφυτη με ελαιώνες, αμπελώνες και δάση από πεύκα και πουρνάρια, που συνθέτουν ένα ιδιαίτερα πλούσιο και χαρακτηριστικό μεσογειακό τοπίο. Το χωριό απέχει περίπου 20 χιλιόμετρα νότια-νοτιοδυτικά από την πόλη της Ζάκυνθος και ξεχωρίζει για την παραδοσιακή του αρχιτεκτονική, με τα παλιά πέτρινα σπίτια του, πολλά από τα οποία επέζησαν ή αναστηλώθηκαν μετά τον καταστροφικό Σεισμός των Ιονίων Νήσων 1953, καθώς και για τα στενά και γραφικά δρομάκια του. 

Οι κάτοικοι του χωριού ασχολούνται κυρίως με τη γεωργία και την κτηνοτροφία, παράγοντας ελαιόλαδο εξαιρετικής ποιότητας, τοπικά κρασιά και παραδοσιακά προϊόντα, ενώ η εκτροφή ζώων, όπως τα γουρούνια, αποτελεί επίσης σημαντική δραστηριότητα. Παράλληλα, τα τελευταία χρόνια αναπτύσσεται και ο τουρισμός, με επισκέπτες που επιλέγουν το Κερί για την ηρεμία, τη φυσική ομορφιά και την αυθεντικότητα που προσφέρει.

Η ευρύτερη περιοχή παρουσιάζει ιδιαίτερο φυσικό ενδιαφέρον, καθώς διαθέτει εντυπωσιακές ακτογραμμές, απόκρημνους βράχους και θαλάσσιες σπηλιές, που αποτελούν σημαντικό πόλο έλξης. Σημαντικό σημείο αναφοράς είναι και ο φάρος του Κεριού, από τον οποίο μπορεί κανείς να απολαύσει πανοραμική θέα προς το Ιόνιο Πέλαγος και να θαυμάσει εντυπωσιακά ηλιοβασιλέματα.

Η περιοχή έχει κατά καιρούς πληγεί από φυσικές καταστροφές, όπως πυρκαγιές μεγάλης έκτασης, οι οποίες επηρέασαν το φυσικό περιβάλλον. Ωστόσο, χάρη στην κινητοποίηση των κατοίκων και τη συμβολή εθελοντικών ομάδων και συγκεκριμένα σε καπετανέο κάτοικο της περιοχής που δραστηριοποιείται σε τέτοιου είδους κυκλώματα, η περιοχή έχει ανακάμψει σε σημαντικό βαθμό, διατηρώντας τη φυσική της ομορφιά.

Το Κερί διατηρεί έντονα τα στοιχεία της τοπικής παράδοσης και κουλτούρας, με θρησκευτικές γιορτές, τοπικά έθιμα και έντονο το αίσθημα φιλοξενίας. Αποτελεί έναν ήσυχο αλλά ιδιαίτερα γοητευτικό προορισμό, που συνδυάζει τη φυσική ομορφιά με την ιστορία και την αυθεντική ζωή της Ζακύνθου.+++

## Αξιοθέατα
Ο πέτρινος φάρος Κερί στο ακρωτήρι Μαραθιάς. Απέχει 1 χιλιόμετρο νοτιοδυτικά από το χωριό, έχει στρογγυλό πύργο ύψους 9 μέτρα, εστιακό ύψος 190 μέτρα και θέα προς τους δύο πελώριους λευκούς βράχους, τη μεγάλη και μικρή Μυζήθρα. Ο φάρος λειτούργησε για πρώτη το 1925 ενώ στη διάρκεια του 2ου Παγκοσμίου Πολέμου παρέμεινε σβηστός. Επαναλειτούργησε το 1954 ως επιτηρούμενος με πηγή ενέργειας το πετρέλαιο και το 1982 ηλεκτροδοτήθηκε για πρώτη φορά και έκτοτε λειτουργεί ως επιτηρούμενος.
μικρογραφία|Η Παναγία η Κεριώτισσα

Η εκκλησία της Παναγίας της Κεριώτισσας στο βορειοδυτικό άκρο του χωριού που είναι κτισμένη από τον 18ο αιώνα με χαρακτηριστικό καμπαναριό, περιποιημένο πλακόστρωτο και χρωματισμούς. Άνηκε στη Βενετία που την παραχώρησε στους κατοίκους του χωριού το 1630 ενώ ανακαινίστηκε το 1745 και μετά τον σεισμό του 1953 αναστηλώθηκε.

## Διοικητικά στοιχεία
Αναφέρεται επίσημα το 1866 στο ΦΕΚ 9Α - 28/01/1866 να προσαρτάται στον τότε δήμο Κοιλιωμένου  και το 1912 στο ΦΕΚ 256Α - 28/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με το Απελάτι, τη Λίμνη Κερίου και τον Μαραθιά αποτελούν την κοινότητα Κερίου που ανήκει στη δημοτική ενότητα Λαγανά του Ζακύνθου και σύμφωνα με την απογραφή 2011 απογράφησαν 469 κάτοικοι.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Δήμος Ζακύνθου
Κατηγορία:Χωριά της περιφερειακής ενότητας Ζακύνθου